नयी दिल्लीः दिल्ली मेट्रो के एक स्टेशन पर अपने बैग में कथित तौर पर एक देसी पिस्तौल और गोली लेकर जा रहे 25 वर्षीय एक व्यक्ति को गुरूवार को गिरफ्तार किया गया। अधिकारियों ने बताया कि एक्स-रे में सामान की जांच के दौरान उसके बैग में पिस्तौल जैसी एक वस्तु का पता चलने के बाद सीआईएसएफ के जवानों ने उत्तर प्रदेश में मुजफ्फरनगर जिले के निवासी गोविंद को दोपहर में साकेत स्टेशन पर पकड़ा।
 उन्होंने बताया कि उसके बैग से देसी पिस्तौल के अलावा एक गोली भी बरामद की गई। अधिकारियों ने बताया कि केन्द्रीय औद्योगिक सुरक्षा बल (सीआईएसएफ) के जवानों ने आगे की जांच के लिए व्यक्ति को स्थानीय पुलिस को सौंप दिया। कानून के मुताबिक, दिल्ली मेट्रो में हथियार और गोलाबारूद ले जाने पर प्रतिबंध है।
 आपको बता दें कि दिल्ली मेट्रो की सुरक्षा व्यवस्था की जिम्मेदारी सीआईएसएफ के पास है। सीआईएसएफ के जवान एंट्री गेट पर यात्री और उनके सामानों की चेकिंग करते हैं उसके बाद ही यात्रियों को अंदर प्रवेश मिलता है। हालांकि इससे पहले भी कई बार एंट्री गेट पर हथियार ले जाते लोग पकड़े गए हैं।
 
नयी दिल्लीः दिल्ली मेट्रो के एक स्टेशन पर अपने बैग में कथित तौर पर एक देसी पिस्तौल और गोली लेकर जा रहे पच्चीस वर्षीय एक व्यक्ति को गुरूवार को गिरफ्तार किया गया। अधिकारियों ने बताया कि एक्स-रे में सामान की जांच के दौरान उसके बैग में पिस्तौल जैसी एक वस्तु का पता चलने के बाद सीआईएसएफ के जवानों ने उत्तर प्रदेश में मुजफ्फरनगर जिले के निवासी गोविंद को दोपहर में साकेत स्टेशन पर पकड़ा। उन्होंने बताया कि उसके बैग से देसी पिस्तौल के अलावा एक गोली भी बरामद की गई। अधिकारियों ने बताया कि केन्द्रीय औद्योगिक सुरक्षा बल के जवानों ने आगे की जांच के लिए व्यक्ति को स्थानीय पुलिस को सौंप दिया। कानून के मुताबिक, दिल्ली मेट्रो में हथियार और गोलाबारूद ले जाने पर प्रतिबंध है। आपको बता दें कि दिल्ली मेट्रो की सुरक्षा व्यवस्था की जिम्मेदारी सीआईएसएफ के पास है। सीआईएसएफ के जवान एंट्री गेट पर यात्री और उनके सामानों की चेकिंग करते हैं उसके बाद ही यात्रियों को अंदर प्रवेश मिलता है। हालांकि इससे पहले भी कई बार एंट्री गेट पर हथियार ले जाते लोग पकड़े गए हैं।